b'\n_START_ARTICLE_\nHopealuistimet\n_START_SECTION_\nTarina\n_START_PARAGRAPH_\nHansin ja Gretelin is\xc3\xa4 on loukkaantunut ollessaan patoty\xc3\xb6maalla. K\xc3\xb6yhtyneen perheen lapsia pilkataan koulussa, mutta koko perhe haluaa auttaa is\xc3\xa4\xc3\xa4. Er\xc3\xa4s yst\xc3\xa4v\xc3\xa4 antaa lapsille rahaa luistimien ostoon, jotta he p\xc3\xa4\xc3\xa4sisiv\xc3\xa4t osallistumaan luistelukilpailuun. Hans kuitenkin ottaa yhteytt\xc3\xa4 l\xc3\xa4\xc3\xa4k\xc3\xa4riin, ett\xc3\xa4 is\xc3\xa4 saisi apua. L\xc3\xa4\xc3\xa4k\xc3\xa4ri auttaa perhett\xc3\xa4 ja leikkaa is\xc3\xa4n p\xc3\xa4\xc3\xa4ss\xc3\xa4 olevan kasvaimen. H\xc3\xa4nen ansiostaan Hans p\xc3\xa4\xc3\xa4see my\xc3\xb6hemmin aloittamaan l\xc3\xa4\xc3\xa4k\xc3\xa4riopinnot. Tarinaan on liitetty mukaan vanha hollantilainen kertomus \xe2\x80\x9dHaarlemin pikku sankari\xe2\x80\x9d pojasta, joka tukki padossa olevan rei\xc3\xa4n ja pelasti kaupungin pato-onnettomuudelta.'